open-index/open-wikipedia-markdown huggingface dataset:
Salmisaaren voimalaitos

**Salmisaaren voimalaitos** on Helenin omistama voimala Helsingin Salmisaaressa. 
[
{
  "type": "ExternalData",
  "service": "geoshape",
  "ids": "Q11892112",
  "properties": {"fill": "#ff0000", "stroke": "#ff0000", "stroke-width": 2}
}
]


Vuonna 1953 toimintansa aloittanut **Salmisaari A** tuotti ensin sähköä ja vuodesta 1957 myös kaukolämpöä. Kaukolämpöä se tuotti ensimmäisenä laitoksena Helsingissä. Vuodet 1984–2025 käytössä ollut kivihiiltä käyttävä **Salmisaari B** tuotti 160 megawattia sähkötehoa ja 300 megawattia kaukolämpöä. Vanhempi A-voimala kykenee nykyään tuottamaan kaukolämpöä 180&nbsp;MW. Tätä käytetään yleensä vain tarvittaessa. Kaukolämmön kulutushuippujen varalle Salmisaaressa on lisäksi 120&nbsp;MW:n tehoinen raskasta polttoöljyä käyttävä kattila. Voimalan läheisyydessä sijaitsee myös Kellosaaren kaasuturbiinivoimala. 

## Rakennukset
* Salmisaaren A-lämpölaitos toimi aiemmin kivihiilellä. Sen kivihiileen perustuva tuotanto päättyi keväällä 2023. Kattila muutetaan pellettikäyttöiseksi. Kattila alkaa tuottaa lämpöä kaukolämpöverkkoon lämmityskaudella 2024–2025.

* Salmisaaren B-voimalaitoksen kivihiileen perustuva tuotanto päättyi ja laitos poistui käytöstä  1. huhtikuuta 2025.
* Alueella on pellettilämpölaitos, joka valmistui vuonna 2019 
* Tuotantoalueelle rakennetaan uudisrakennus, joka sisältää kaksi 50 megawatin sähkökattilaa sekä teollisen kokoluokan ilma-vesilämpöpumppulaitoksen. Ilma-vesilämpöpumppujen kaukolämpöteho on 14 megawattia ja kaukojäähdytysteho 8 megawattia. Pumput tuottavat noin 61 gigawattituntia kaukolämpöä ja 10 gigawattituntia kaukojäähdytystä vuodessa. Uudet laitokset aloittavat lämmöntuotannon lämmityskaudella 2024–2025.

Voimalaitoksen yhteydessä on neljä maanalaista hiilivarastoa, jotka poistuvat käytöstä B-voimalan mukana 2025. Siilovarastoista jokainen on 62 metriä korkea ja 42 metriä leveä. Yhteensä säiliöiden tilavuus on 530&nbsp;000 kuutiometriä.

Salmisaaren voimalaitos toimii nykyisin niin sanotusti kolmoistuotannossa, eli sähkön ja kaukolämmön lisäksi se tuottaa energian myös kaukojäähdytysjärjestelmään. Voimalaan rakennettiin vuonna 2014 pellettijärjestelmä, ja ensimmäiset koepoltot aloitettiin seuraavana vuonna. Pellettejä käytetään kivihiilen rinnalla ja niistä tulee 5–7 prosenttia polttoaineesta.

Salmisaaren voimalaitoksen piippu on 150 metriä korkea, mikä tekee laitoksesta Helsingin korkeimman rakennelman.

## Sulkeminen
Vuonna 2022 uutisoitiin, että Helsingin kaupunki oli päättänyt sulkea Salmisaaren B-voimalan viimeistään huhtikuussa 2024. Seuraavana vuonna käyttöä päätettiin kuitenkin huoltovarmuussyistä jatkaa yhdellä vuodella 1. huhtikuuta 2025 asti.

## Katso myös
* Hanasaaren voimalaitos
* Luettelo Suomen korkeimmista rakennuksista ja rakennelmista
* Luettelo Suomen käytöstä poistetuista voimalaitoksista

## Lähteet

## Aiheesta muualla

*Salmisaaren voimalaitos Helenin internet-sivuilla
Porin silta

__NOTOC__

**Porin silta** (myös **Porinsilta**) on rautainen silta Porissa. Se ylittää Kokemäenjoen ja sijaitsee aivan kaupungin keskustan tuntumassa.

## Rakentaminen ja rakenne
Silta vihittiin käyttöön 26. syyskuuta vuonna 1926 ja oli ensimmäinen Kokemäenjoen ylittävä rautasilta. Sen vihkijänä toimi presidentti Lauri Kristian Relander. Sillan suunnittelusta vastasi insinööri Jalmar Castrén ja sen rakensi helsinkiläinen Oy Constructor Ab. Uusi silta korvasi Charlotta-nimisen ponttoonisillan. Ponttoonisilta  oli avattu 12. toukokuuta 1855 Charlottan päivänä, siitä nimi. Porin silta on tyypiltään riippupaarteinen kaideansassilta.

Silta oli aikaisemmin avattava. Pohjoisin jänne nostettiin läppämäisesti ylös laivan tullessa. Nostokoneisto tuli kuitenkin tarpeettomaksi laivojen koon kasvaessa ja kaiken laivarahtiliikenteen siirtyessä Mäntyluotoon. Viimeksi siltaa on nostettu 1960-luvun alussa.  

## Ympäristö
Porin silta yhdistää Etelärannan historialliset kivitalokorttelit Isosannan teollisuusmiljööseen. Sen eteläpäässä on Keski-Porin kirkko ja pohjoispään länsipuolella sijaitsee Porin puuvillatehdas. Sillalta etelään johtaa Yrjönkatu, joka on nykyään osittain kävelykatuna ja pohjoiseen taas Siltapuistokatu. Porin silta on suojeltu asemakaavalla. 

Valtatie 8 kulki Porin keskustan läpi Yrjönkatua ja Porinsiltaa pitkin aina Linnansillan valmistumiseen vuoteen 1974 saakka.

## Korjaus
Sillalla alkoi peruskorjaus maaliskuussa 2014. Korjauksen ajan silta oli poissa moottoriajoneuvoliikenteen käytöstä, mutta jalankulku ja pyöräily pääsi kulkemaan keskeytyksettä. Korjaus valmistui syyskuussa 2014.

## Lähteet

## Aiheesta muualla
* Porin vanha "Charlotta", Suomen Kuvalehti, 24.04.1920, nro 17, s. 4, Kansalliskirjaston digitaaliset aineistot
Ryhmävalitus

**Ryhmävalitus** on Suomessa kuluttajariita-asioihin liittyvä valitustapa, jossa samankaltaisia riita-asioita voidaan käsitellä kuluttajariitalautakunnassa yhtenä tapauksena.

Kuluttajariitalautakunnasta annetun lain mukaan lautakunta voi käsitellä  asian ryhmävalituksena, jos useilla kuluttajilla taikka vastaavilla on tai voidaan olettaa olevan samaa elinkeinonharjoittajaa kohtaan sellaisia vaatimuksia, jotka voidaan ratkaista yhdellä lautakunnan päätöksellä. Ryhmävalituksen saattaa vireille kuluttaja-asiamies.

## Käyttö
Suomen ensimmäinen ryhmävalitus tehtiin maaliskuussa 2011. Kuluttaja-asiamiehen vireille panema ryhmävalitus oli tehty rakennusyhtiö Peab Oy:tä vastaan, ja sen syynä olivat uuden asunnon kaupassa annetut harhaanjohtava tiedot, koska yhtiö oli ilmoittanut Raisioon rakennuttamansa rivitaloyhtiön hoitovastikkeen selvästi toteutunutta alhaisemmaksi. Ryhmävalitus koski 11&nbsp;osakasta. Kuluttaja-asiamies vaati, että rakennusyhtiö maksaa osakkaille hinnanalennusta asuntokauppalain perusteella. Peab Oy kiisti väitteet harhaanjohtavista tiedoista. Yhtiön mukaan hoitovastikkeen nousu johtui ennakoimattomista menoista ja siitä, että yhtiön asioita oli hoidettu huonosti.

Ryhmävalitus hylättiin kuluttajariitalautakunnassa huhtikuussa 2012. Lautakunta totesi ratkaisussaan, että taloussuunnitelmassa esitetyt luvut ovat arvioita eikä niitä voi siksi pitää täysin sitovina. Asuntokaupoissa ei ollut lautakunnan mukaan tapahtunut asuntokauppalain mukaista virhettä eikä asunnon ostajille siksi suositeltu hyvitystä.

## Lähteet
Espanjan inkvisitio

**Espanjan inkvisitio** oli katolinen tutkinta- ja tuomiolaitos, jonka perustivat vuonna 1478 Isabella ja Ferdinand  Kastiliassa. Inkvisition tuomiovalta ulottui vain Espanjan kristittyihin, mikä maurien ja juutalaisten karkottamisen jälkeen tarkoitti kuitenkin käytännössä kaikkia espanjalaisia. Espanjan inkvisitio lopetettiin Napoleonin vallan aikana 1808–1812, mutta se perustettiin uudelleen Ferdinand VII:n palattua valtaistuimelle. Se lopetettiin 1834. Inkvisitio otettiin käyttöön myös Meksikossa, ja se jatkoi toimintaansa Meksikon itsenäistymiseen saakka.

Inkvisitio teki muun muassa käännynnäisten () muslimien ja juutalaisten käsittelyä. Inkvisitio pyrki varmistamaan ”veren puhtautta” () käännynnäisten joukossa ja kitkemään pois kryptojuutalaisuuden. Nämä toimet ja julkiset rankaisemiset (autodafee) saivat varsin synkän maineen. Huonoa mainetta selittää osin Englannin protestanttien 1500-luvulla levittämä propaganda. Portugali toteutti samanlaisia uskonnollisia tutkimuksia merentakaisissa siirtomaissaan, etenkin Goassa, jossa katolilaisuuden ja hindulaisuuden synkretismi kitkettiin pois.

Myöhemmät tutkimukset ja Vatikaanin arkistot paljastavat, että Espanjan inkvisitio ei ollut niin raaka kuin sen maine on antanut ymmärtää. Tuomiot olivat huomattavasti lievempiä kuin maallisissa inkvisitioissa. Syytökset tutkittiin tarkkaan, sillä inkvisitio oli tietoinen mahdollisista perättömistä ilmiannoista. Useasti syytetylle tuomittiin katumusharjoituksia ja vain harvoin päädyttiin roviolle. Vatikaanin teettämän ja vuonna 2004 julkaistun tutkimuksen mukaan Espanjan inkivisition tutkimista ihmisistä 1,8&nbsp;% teloitettiin. BBC julkaisi jo kymmenen vuotta aiemmin *Timewatch*-sarjassaan aihetta käsitelleen dokumentin nimellä *The Myth of the Spanish Inquisition*, joka käsitteli Espanjan inkvisition huonon maineen syntymistä.

## Katso myös
* Montaillou

## Lähteet

## Aiheesta muualla
Jatzofrenia

**Jatzofrenia** oli Yleisradion uutta ja sähköistä jazz-musiikkia esitellyt radio-ohjelma. Sitä toimittivat Markus ”DJ Markka” Partanen ja DJ Bunuel. 

Ohjelmaa lähetettiin vuodesta 1995, alun perin Radiomafiassa, vuosina 2003–2006 YleQ:ssa ja loppuvaiheessa Yle Radio 1 -kanavalla.

*Jatzofrenia* lähetettiin sunnuntai-iltaisin klo 21&ndash;22. Vuoden 2014 alusta *Jatzofrenia*, maanantai-illan *Jazzradio* ja perjantain *Svengaava iltapäivä* korvautuivat Yle Radio 1:n sunnuntai-iltojen kolmituntisella (klo 19–22) *[[Jazzklubi]]*-ohjelmakokonaisuudella.

## Katso myös

* Moods-ilta

## Lähteet

## Aiheesta muualla
*
Sätra

**Sätra** on kaupunginosa Skärholmenin kaupunginosa-alueella Tukholmassa Ruotsissa. Sätran metroasema palvelee kaupunginosaa.

Tukholman kaupungin ostettua Sätran maat vuonna 1961 sille laadittiin asemakaava vuonna 1962. Rakentaminen alkoi vuonna 1964 ja jatkui vuoteen 1972 asti.
Georges Berger

**Georges Berger** (14. syyskuuta 1918 Molenbeek-Saint-Jean – 23. elokuuta 1967 Nürburgring) oli belgialainen kilpa-autoilija. Hän osallistui Formula 1 -sarjaan kausilla 1953 ja 1954 ja osallistui kahteen Grand Prix -kilpailuun. Näissä kilpailussa hän ajoi Gordini-autoa yksityisesti. Berger keskeytti molemmissa kilpailuissa, eikä saavuttanut F1-urallaan näin ollen yhtään MM-pistettä.

Berger kuoli Porsche 911 -autolla sattuneessa onnettomuudessa *Marathon de la Route* -kilpailussa Nürburgringin radalla vuonna 23. elokuuta 1967.

## Formula 1 -tulokset

## Lähteet
Luettelo Viron merivoimien aluksista

**Luettelo Viron merivoimien aluksista** jakautuu kahteen osaan, joista ensimmäisessä osiossa listataan palveluksessa olevat ja toisessa laivastossa 1918-1940 palvelleet ja vuoden 1991 jälkeen palveluksesta poistetut alukset.

## Nykyiset
;Fregatit
*Beskytteren-luokka (Tanska)
** EML Admiral Pitka
;Miinantorjunta-alukset
* Lindau-luokka (Saksa)
** EML Wambola
** EML Sulev
*Sandown-luokka (UK)
** EML Admiral Cowan
** EML Sakala
** EML Ugandi
;Miinalaivat
* Frauenlob-luokka (Saksa)
** EML Olev
** EML Vaindlo
;Apualukset
* Maagen-luokka (Tanska)
** EML Ahti
* Lindormen-luokka (Tanska)
** sukeltajien emälaiva EML Tasuja
* EML Ristna
* EML Suurop

## Entiset
Viron merivoimissa palveli vuosina 1918-1940 yli 120 alusta ja vuosina 1991-2006 on merivoimien aluksista seitsemän poistettu palveluksesta.

### Hävittäjät

* Lennuk
* Vambola

### Tykkiveneet
**[[EML Lembit (1918)|Lembit]]* (romutettu 1925)
**[[EML Laine|Laine]]* (Neuvostoliitto otti laivastonsa käyttöön 1940 nimellä *Gangutets*, uponnut 2. joulukuuta 1941
**[[EML Vanemuine|Vanemuine]]* (alun perin *President*, Neuvostoliitto otti laivastonsa käyttöön 1940 nimellä *Issa*, hävitetty 24. kesäkuuta 1941
* *Ahti* Neuvostoliitto otti laivastonsa käyttöön 1940 nimellä *Embak* hävitetty 1941
* *Tartu* Neuvostoliitto otti laivastonsa käyttöön 1940 nimellä *Narva* hävitetty 1941
* kaksi muuta
* *Sulev*

### Miinanlaskijat
*Ristna Neuvostoliitto otti laivastonsa käyttöön 1940
*Suurop Neuvostoliitto otti laivastonsa käyttöön 1940

### Miinanraivaajat
*Kalev (myöh Vaindlo) Neuvostoliitto otti laivastonsa käyttöön 1940 nimellä T295
*Olev (myöh Keri) Neuvostoliitto otti laivastonsa käyttöön 1940 nimellä T296

### Muita
*jäänmurtaja Tasuja Neuvostoliitto otti laivastonsa käyttöön 1940
*jäänmurtaja Juri Vilms Neuvostoliitto otti laivastonsa käyttöön 1940
*jäänmurtaja Jaan Poska Neuvostoliitto otti laivastonsa käyttöön 1940 nimellä *Pjarnu*
* 4 hinaajaa (miinanraivaajiksi muutettuna)
* 2 kuljetusalusta
* 3 vedentutkimusalusta
* 12 hinaajaa, satama-alusta ja merivalvontavenettä

### Sukellusveneet

* Kalev
* Lembit
Hinrich Lichtenstein

**Martin Hinrich Karl Lichtenstein** (10. tammikuuta 1780 Hampuri – 2. syyskuuta 1857 Itämeri) oli saksalainen lääkäri, eläintieteilijä ja tutkimusmatkailija.

Hänen isänsä oli Anton August Heinrich Lichtenstein, eläintieteilijä Hampurista.

Hinrich Lichtenstein opiskeli lääketiedettä Jenassa ja Helmstedtissä ja hänet promovoitiin 1802. Vuosina 1802–1806 Lichtenstein matkusti ja opiskeli luonnontieteitä eteläisessä Afrikassa. Hän toimi myös Hyväntoivonniemen kuvernöörin henkilääkärinä ja kirurgina Hollannin armeijassa. Palattuaan Saksaan hän asui Braunschweigissa, Göttingenissä ja Jenassa. 1810 hän julkaisi matkakirjan *Reisen im südlichen Afrika*. Hänet palkittiin eläintieteen professuurilla Berliinin yliopistossa 1811. Berliinin eläintieteellisen museon johtajaksi hänet valittiin 1813, ja hän toimi tässä virassa kuolemaansa vuonna 1857 asti.

Vuonna 1841 Lichtenstein oli vastuussa Berliinin eläintarhan (Zoologischer Garten Berlin) perustamisesta pyytäessään Preussin kuningasta Fredrik Vilhelm IV:tä lahjoittamaan maa-alueen eläintarhaa varten. 

Linnuista Hinrich Lichtenstein kuvaili ja nimesi mm. suohyypän ja valko-otsalepinkäisen.

## Lähteet
* 
* Lichtensteinallee
Niterói

**Niterói** on kaupunki Rio de Janeiron osavaltiossa Kaakkois-Brasiliassa. Kaupungin asukasluku on 487 562 (2010) ja pinta-ala 407,1 km². 

## Hallinnollinen jako
Niterói on jaettu kahteentoista alueeseen. Alueet jakautuu vielä 48 kaupunginosaan.

*Badu
*Baldeador
*Barreto
*Boa Viagem
*Cachoeiras
*Cafubá
*Camboinhas
*Cantagalo
*Caramujo
*Centro
*Charitas
*Cubango
*Engenhoca
*Engenho do Mato
*Fátima
*Fonseca  

*Gragoatá
*Icaraí
*Ilha da Conceição
*Ingá
*Itacoatiara
*Itaipu
*Ititioca
*Jacaré
*Jurujuba
*Largo da Batalha
*Maceió
*Maria Paula
*Matapaca
*Morro do Estado
*Muriqui
*Pé Pequeno

*Piratininga
*Ponta d'Areia
*Rio do Ouro
*Santa Bárbara
*Santana
*Santa Rosa
*São Domingos
*São Francisco
*São Lourenço
*Sapê
*Tenente Jardim
*Várzea das Moças
*Viçoso Jardim
*Vila Progresso
*Viradouro
*Vital Brazil

## Lähteet

## Aiheesta muualla
Miehen työ

**Miehen työ** on Aleksi Salmenperän ohjaama draamaelokuva, joka sai ensi-iltansa 23. helmikuuta 2007. Elokuvan pääosissa näyttelevät Tommi Korpela, Jani Volanen, Maria Heiskanen ja Stan Saanila.

## Juoni

Vähävarainen Juha irtisanotaan työstään betonitehtaalla. Hän ei kerro tästä masennuslääkkeitä syövälle vaimolleen vaan herää ja lähtee edelleen joka aamu "töihin" syrjäiselle huoltoasemalle. Juha päättää ruveta tekemään remonttihommia perheensä elättämiseksi. Hän laittaa huoltamon seinään remonttimies-ilmoituksen ja hankkii vanhalta työpaikaltaan kaverinsa Jampan avustuksella työkalut. Ensimmäisellä keikalla tuntematon nainen pyytää Juhaa kampaamaan naisen hiuksia alastomana reilua rahallista korvausta vastaan. Juha hyväksyy tarjouksen, jättää kaverinsa Jampan avustuksella ilmoituksen netissä olevaan seuranhakupalveluun ja saa lisää asiakkaita. Juhan ja hänen perheensä läheinen ystävä, taksikuski Olli, alkaa kyyditä Juhaa keikoille. Lopulta työ alkaa vaatia veronsa eikä salaisuutta ole mahdollista piilottaa loputtomiin.

## Rooleissa

## Vastaanotto
Elokuva sai ensi-iltansa 12 kopion voimin ja ensimmäisenä viikonloppunaan se keräsi katsojia 6&nbsp;673. Elokuva oli ensi-iltaviikonloppunsa kolmanneksi katsotuin elokuva Suomessa.

### Palkinnot
*Miehen työ* keräsi kaikkiaan 11 Jussi-ehdokkuutta, muun muassa sarjoissa paras elokuva, ohjaus (Salmenperä), miespääosa (Korpela) miessivuosa (Volanen) ja käsikirjoitus (Salmenperä), joista se voitti parhaan miessivuosan ja parhaan miespääosan palkinnot. 

* Kultainen Rosa Camuna -palkinto Bergamon kansainvälisillä elokuvafestivaaleilla Italiassa
* Jussi-palkinnot parhaasta miespääosasta (Korpela) ja miessivuosasta (Volanen)
* pääpalkinto *Cinema Jove* -festivaaleilla Espanjassa kesäkuussa 2007
* Suomen Oscar-ehdokkuus syyskuussa 2007
* *Reflet dOr Cinéma Tout Ecran* -palkinto *Cinéma Tout Ecran* -festivaaleilla Sveitsissä marraskuussa 2007

## Lähteet
* 

## Kirjallisuutta
*Hirvenoja, Eero: ”Rattopoikia joka lähtöön – Aleksi Salmenperän Miehen työ”. *Filmihullu* 5/2007.

## Aiheesta muualla
* ''NYT''-liitteen arvio elokuvasta
* Arvio Film-O-Holic.comissa
Live at Wembley ’86

**Live at Wembley '86** (myös nimellä **Live At Wembley Stadium**) on brittiläisen Queen-yhtyeen vuonna 1992 julkaistu konserttitaltiointi. Konsertti järjestettiin kahtena peräkkäisenä iltana 11. – 12. heinäkuuta 1986 Lontoon Wembley-stadionilla, taltiointi on jälkimmäiseltä illalta. Konsertti oli osa A Kind of Magic -albumin julkaisua seurannutta *[[Magic Tour]]* -kiertuetta. Myös konserttitaltiointi Live Magic kuului *[[Magic Tour]]* -kiertueeseen. Wembleyn konsertti on julkaistu myös DVD-levynä.  Live at Wembley on nauhoitettu kokonaan yhdestä konsertista, kun taas yhtyeen kaksi aiempaa konserttitaltiointia Live Killers ja Live Magic on koottu useista eri konserteista.  Albumi julkaistiin postuumisti yhtyeen keulahahmon Freddie Mercuryn kuoleman jälkeen.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
Vuonna 2003 Yhdysvalloissa julkaistu CD sisältää myös neljä bonuskappaletta:

 Tavaszi Szel Vizet Araszt
 A Kind Of Magic (säv. Taylor)
 Crazy Little Thing Called Love (säv. Mercury)
 Another One Bites The Dust (säv. Deacon)


Kappaleiden "We Will Rock You" ja "We Are The Champions" konserttiversiot sekä alkuperäisversiot julkaistiin singlenä Euroopassa. 

## Kokoonpano

* Freddie Mercury – Laulu, piano
* John Deacon – Bassokitara
* Roger Taylor – Rummut, taustalaulu
* Brian May – Kitara, taustalaulu
* Spike Edney – Kosketinsoitin, kitara ja taustalaulu
 

## Julkaisut

Wembleyn konsertti julkaistiin videomuodossa VHS-kasettina Britanniassa, Yhdysvalloissa ja Japanissa sekä laserlevyllä Japanissa jo vuonna 1990, kaksi vuotta ennen äänilevyn julkaisua.  Albumi julkaistiin 26. toukokuuta 1992 Britanniassa ja Yhdysvalloissa tupla-LP:nä, tupla-kasettina ja tupla-CD:nä. Vuonna 2003 julkaistiin Yhdysvalloissa ja Euroopassa äänenlaadulta parannettu CD-levy, joka sisälsi myös neljä bonuskappaletta sekä pitkän version "Tutti Frutti" -kappaleesta. Saman vuonna julkaistiin myös DVD-levy konsertista . Vuonna 2004 CD-levy julkaistiin uudelleen Japanissa.

## Lähteet

## Aiheesta muualla

* 
*
Aleksi Salmenperä

**Aleksi Salmenperä** (s. 29. syyskuuta 1973 Helsinki) on suomalainen Jussi-palkittu elokuvaohjaaja. Hän opiskeli Taideteollisen korkeakoulun elokuvataiteen osastolla vuosina 1996–2003. 

Salmenperän ensimmäinen pitkä elokuva *[[Lapsia ja aikuisia]]* (2004) sai seitsemän Jussi-ehdokkuutta ja valittiin Suomen Oscar-ehdokkaaksi.

Lyhytelokuva *Onnenpeli 2001* (2001) sai Jameson Short Film Award -palkinnon kaikkien aikojen ensimmäisenä suomalaisena, ja lyhytelokuva *Rajatapaus* (1998) palkittiin Vuoden lupauksena Tampereen elokuvajuhlilla.

Salmenperän ohjaama ja käsikirjoittama toinen kokopitkä elokuva *[[Miehen työ]]* tuli ensi-iltaan helmikuussa 2007, ja valittiin syyskuussa jo toiseksi saman ohjaajan Oscar-ehdokkaaksi. 

Suomen Elokuvaohjaajaliitto valitsi Salmenperän vuoden elokuvaohjaajaksi 2007.

Hänen ohjaamansa elokuva *[[Paha perhe]]* voitti pääpalkinnon Cinema Tous Ecrans -elokuvafestivaalilla Genevessä 2010.

Vuonna 2016 Salmenperä palkittiin parhaan ohjauksen Jussilla elokuvastaan *[[Häiriötekijä (elokuva)|Häiriötekijä]]*. Elokuussa 2016 Salmenperälle myönnettiin valtion viisivuotinen elokuva-alan taiteilija-apuraha.

Vuonna 2019 Salmenperä palkittiin parhaan elokuvan sekä parhaan ohjauksen Jussilla elokuvastaan *[[Tyhjiö (elokuva)|Tyhjiö]].* 

Salmenperä on ollut ohjaamassa ainakin televisiosarjoja *[[Uudisraivaaja]]* (2005), *Tie Eedeniin* (2003), *[[Helsingin herra]]* (2012) ja *[[L/over – ikuisesti minun]]* (2026). Salmenperä on ollut myös mukana Stella Polaris -improvisaatioryhmässä: ohjaajana, käsikirjoittajana ja näyttelijänä *[[Vapaa pudotus]]* -tv-sarjassa (2002) ja näyttelijänä elokuvassa *[[Kukkia ja sidontaa]]* (2004).

Salmenperä asuu perheineen Karkkilassa. Hänen vaimonsa on käsikirjoittaja ja dokumenttiohjaaja Mia Halme.

## Elokuvat
* *Rajatapaus* (1998)
* *Onnenpeli 2001* (lyhytelokuva, 2001)
* *[[Lapsia ja aikuisia]]* (2004)
* *[[Miehen työ]]* (2007)
* *[[Posse (lyhytelokuva)|Posse]]* (lyhytelokuva, 2009)
* *[[Paha perhe]]* (2010)
* *[[Alaska Highway (elokuva)|Alaska Highway]]* (2013)
* *[[Häiriötekijä (elokuva)|Häiriötekijä]]* (2015)
* *[[Jättiläinen (vuoden 2016 elokuva)|Jättiläinen]]* (2016)
* *[[Tyhjiö (elokuva)|Tyhjiö]]* (2018)
* *[[Kupla (elokuva)|Kupla]]* (2022)
* *[[Isänpäivä (vuoden 2026 elokuva)|Isänpäivä]]* (2026)
## Palkinnot ja tunnustukset
* Vuoden elokuvaohjaaja (2007).
* Parhaan ohjaajan palkinto Münsterin kansainvälisillä elokuvafestivaalilla Saksassa elokuvasta Miehen työ (2007)
* Pääpalkinto Cinema Tous Ecrans -elokuvafestivaalilla Genevessä elokuvasta Paha perhe (2010).
* Parhaan ohjauksen Jussi-palkinto elokuvasta Häiriötekijä (2016).
* Parhaan ohjauksen ja parhaan elokuvan Jussi-palkinto elokuvasta Tyhjiö (2019).
* Nordisk Film -palkinto yhdessä leikkaaja Samu Heikkilän kanssa elokuvasta Tyhjiö (2019).
* Parhaan lyhytelokuvan Jussi-palkinto elokuvasta Poke (2021).

## Lähteet

## Aiheesta muualla
* 
*
Uusipaavalniemi

**Uusipaavalniemi** on seuraavien tunnettujen suomalaisten henkilöiden sukunimi:

* Jussi Uusipaavalniemi (s. 1965), curling-pelaaja, Markku Uusipaavalniemen veli
* Markku Uusipaavalniemi (s. 1966), curlingin olympiamitalisti, uimahyppääjä ja kansanedustaja (Keskusta, Perussuomalaiset), (Vuoden Markku 2002), Jussi Uusipaavalniemen veli
Rami Räikkönen

**Rami-Petteri Räikkönen** (s. 4. joulukuuta 1977) on suomalainen rata-autoilija ja rallikuski. Hän ajoi kartingia vuosina 1986–1998 voittaen Venäjän mestaruuden talvikartingissa vuonna 1998. Räikkönen on ajanut Mini 1000 Cup -sarjaa Morris Minillä vuosina 1996–2006 voittaen cup-mestaruuden vuonna 2006 . Hän on ajanut myös rallia vuodesta 2000 lähtien osallistumalla N-ryhmän Honda Integralla muun muassa Hankiralliin ja Jyväskylän Neste Ralliin. Hän voitti nuorten SM-hopeaa vuonna 2003. Kaudella 2007 Räikkönen osallistui Suomen F3-sarjaan Anssi Kelan tallikaverina. Hän oli sarjan pisteissä kolmas.

Rami Räikkönen on Formula 1-sarjan vuoden 2007 maailmanmestarin Kimi Räikkösen isoveli.

## Formula 3 -tulokset

## Lähteet
Mujejärvi (Nurmes)

**Mujejärvi** on kylä Nurmeksessa, Pohjois-Karjalassa. Se sijaitsee Nurmeksen pohjoiskolkassa, Kuhmon tien varrella, lähellä Kuhmon rajaa. Mujejärvi on vaara-asutusalue, ja kylän talot sijaitsevat vaaroilla. Kylä kuuluu Nurmeksen ns. itäisin kaskikyliin ja Erä-Nurmekseen. Se on myös yksi Korpikylien tien autoretkeilyreitin kyläkohteista.

## Nähtävyyksiä
* Kujangin vanha 200-vuotias tupa Kujangissa 
* Mujejärven virkistys- ja retkeilyalue
* Uuronrotko

## Historia
Mujejärvelle muuttivat ensimmäiset asukkaat  1600-luvulla. Silloin harjoitettiin kaskenpolttoa. Vähitellen Mujejärven ympäristöön ja Kujankiin vakiintui kahdeksan talon hajanainen kylä, jossa ihmiset saivat elantonsa luontaistaloudesta; kaskenpolton ohella muutaman hehtaarin peltotilkuista, karjanpidosta sekä metsästyksestä ja kalastuksesta. 

Kun Mujejärven halki rakennettiin 1880-luvun alussa tie, joka yhdisti Nurmeksen ja Kuhmon kirkonkylät, pääsi kylän kehitys vauhtiin. Puutavarayhtiöt laajensivat hakkuut kauas Maanselän reunoille, ja Mujejärven talolliset saivat runsaasti metsä- ja uittotöitä. Kansakoulu alkoi toimia 1900-luvun vaihteessa. Vaarojen asuttaminen eteni voimakkaasti, ja uusia asuinpaikkoja perustettiin lisää. Kylään perustettiin kauppoja. Enimmillään 1950-luvulla oli Mujejärvellä neljättäsataa asukasta. 

Kun metsätalous koneellistui ja ympäristöstä olivat metsät kaadettu, alkoivat työt vähentyä. Pienet tilat eivät enää riittäneet toimeentulon lähteeksi. Monet, varsinkin nuoremmat, muuttivat 1960-luvun kuluessa kylältä pois. Kyläkoulu lakkautettiin 1973. Kylälle jäi asumaan lähinnä vanhempaa väkeä. Kylä alkoi autioitua. 

## Kujanki
Kujanki on Mujejärven luoteispuolella erämaassa oleva vaara-asutus.  Kujanki on merkitty asutuksi jo 1600-luvun alkupuolella. Kujangin rakennuksista vanhin, vanha Kujangin tupa on jo 200-vuotias. Se on hyvin rakennettu ja hyvin säilynyt.  

## Samuli Paulaharju
Kansatieteilijä Samuli Paulaharju teki kesällä 1907 keräysretken vanhoista perinteistä  tunnettuun Mujejärven kylään ja Kujankiin. 

## Lähteet

*  Nurmeksen kylät: Mujejärvi 
* *Korpikylien Tie*. Wilderness Village Ky. Kimmo Törmä. 1994
* Paulaharju Samuli.* Karjalaista rakennustaitoa: Kuvaus Pohjois- ja Itä-Karjalan rakennuksista*. SKS:n toimituksia 935. 2003. .
Elina Merenmies

**Elina Merenmies** (s. 9. syyskuuta 1967 Espoo) on suomalainen taidemaalari ja piirtäjä, joka on tunnettu ekspressionistista ilmaisua ja pikkutarkkoja yksityiskohtia yhdistelevistä piirustuksista ja maalauksista. Kuvien aiheina ovat usein kasvokuvat tai groteskit tarinat ja ne sisältävät psykoanalyyttista kuvastoa ja viittauksia klassiseen kuvataiteeseen.

Merenmies on järjestänyt useita näyttelyjä Suomessa ja ulkomailla. Vuonna 2007 hän oli Ars Fennica -ehdokas ja vuodesta 2009 alkaen hän on toiminut Ars Fennica -palkintolautakunnan jäsenenä. Hän on toiminut myös opettajana Kuvataideakatemiassa ja rehtorina Vapaassa Taidekoulussa vuodesta 2020 alkaen.

## Lähteet
* 
* 
* Elina Merenmiehen taiteen kuvaus Ars Fennica -palkinnon sivuilla 

### Viitteet

## Aiheesta muualla
* Minna Kontkanen: Elina Merenmiehen kauhukuvat täyttävät Taidehallin *Suomen kuvalehti*. 7.1.2012.
* Risto Nordell: Kauneutta kauheudessa  *Kirkko ja kaupunki*. 7.1.2014.
Tugan Sohijev

**Tugan Taimurazovitš Sohijev** (; s. 1977 Vladikavkaz, Ossetia) on venäläinen kapellimestari, joka on nopeasti luonut kansainvälistä uraa. Sohijev sai koulutuksensa Pietarin konservatoriossa Ilja Musinin ja Leonid Kortšmarin oppilaana ja tämän kuoleman jälkeen opiskeli jonkin aikaa Juri Temirkanovin johdolla. Vuonna 2000 Sohijev teki läpimurron voittamalla Prokofjev-kapellimestarikilpailun Pietarissa.

Sohijev nimitettiin kilpailun jälkeen Venäjän valtionorkesterin ylikapellimestariksi ja Pohjois-Ossetian filharmonikoiden taiteelliseksi johtajaksi, jossa virassa hän toimi vuoteen 2003 asti. Vuonna 2001 Sohijev johti ensi kerran Kirovin oopperassa teoksen *[[Matka Reimsiin]]*. Metropolitan-oopperassa hän debytoi 2003 *[[Jevgeni Onegin (ooppera)|Jevgeni Oneginilla]]*. Britannian debyytti tapahtui 2002 Walesin kansallisoopperassa *[[La Bohème]]lla*. Vuonna 2003 Sohijev valittiin Walesin kansallisoopperan ylikapellimestariksi, mutta hän erosi tehtävästä jo vuotta myöhemmin stressiin vedoten. Nykyisin hän on Toulousen Theatre du Capitolen orkesterin päävierailija ja taiteellinen neuvonantaja.

Sohijev on johtanut BBC:n filharmonista orkesteria, Birminghamin kaupungin sinfoniaorkesteria, Concertgebouw-orkesteria ja Frankfurtin radion sinfoniaorkesteria. Suomessa hän johti lokakuussa 2007 Radion sinfoniaorkesteria. Sohijevin ensimmäinen levytys Theatre du Capitolen orkesterin kanssa sisälsi Pjotr Tšaikovskin neljännen sinfonian ja Modest Musorgskin *[[Näyttelykuvia]]*.

Sohijev on ollut Bolšoi-teatterin ylikapellimestari lähes kymmenen vuotta ja myös Toulousen orkesterin ylikapellimestari, mutta hän on ilmoittanut 6. maaliskuuta 2022, että hän eroaa molemmista tehtävistä. Toulousen orkesteri vaati häntä tuomitsemaan Venäjän hyökkäyksen Ukrainaan, mitä hän ei voi tehdä, koska se tietäisi Venäjällä pahimmillaan 15 vuoden vankeusrangaistusta.

## Lähteet

## Aiheesta muualla

*Tugan Sohijevin haastattelu
Stoneage (albumi)

**Stoneage** on keravalaisen metalliyhtye Stonen kokoelmalevy, joka julkaistiin vuonna 1998. Levyn tuottivat Mikko Karmila ja Stone.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Janne Joutsenniemi – laulu, basso
* Roope Latvala – kitara
* Markku Niiranen – kitara
* Jiri Jalkanen – kitara
* Pekka Kasari – rummut

## Stoneage 2.0
__NOTOC__
**Stoneage 2.0** julkaistiin 5. marraskuuta 2008 niin ikään levymerkillä Johanna Kustannus. Painos sisältää bonuskappaleena cover-version Black Sabbathin kappaleesta ”Symptom of the Universe”.
Pitkäkumpu

**Pitkäkumpu** oli muinainen hautakumpu, jossa oli puisia tai kivisiä kammioita. Pitkäkummut liittyvät alkujaan kivikautiseen varhaisneoliittiseen maanviljelykulttuuriin. Niitä rakennettiin perinteisesti sosiaaliselle yläluokalle, kun tavalliset ihmiset tuhkattiin tai haudattiin huonommin tehtyihin hautoihin. Britannian tunnetuin hautakumpu on Sutton Hoo Suffolkissa, mutta parhaiten säilynyt on West Kennet Long Barrow Wiltshiressä.

## Lähteet

## Aiheesta muualla
* West Kennet Long Barrow
* Megaliths in Mecklenburg–Vorpommern
Holinrotko

**Holinrotko** on rotko ja nähtävyys Rautavaaralla, Pohjois-Savossa. Se sijaitsee Pohjois-Karjalan rajoilla Ylä-Keyritty-järven kaakkoispuolella Nurmes–Rautavaara-tien läheisyydessä. Itse rotko ei ole kovin syvä. Rotkon vieressä on jyrkkä kallio, jonka päällä kulkevalta polulta on hyvät näkymät. Rotkon pohjalla on suota ja lampi, josta vesi ei pääse virtaamaan pois. Rotkon kautta kulkee myös pidempi retkeilyreitti Nurmes–Metsäkartano, jota pitkin pääsee Rautavaaran Metsäkartanolle ja toisaalta Nurmeksen Raesärkille. 

## Lähteet
* Härkönen T., Laitinen J., Räntilä K.: *Luontomatkailijan Suomi*, s. 251. Otava, 1993. .

## Aiheesta muualla
* UPM: 046. Holinrotkon laajennukset, Rautavaara
* Suunnistuskartta: Holinrotko
* Salakirjat: Suomen rotkot
No Way Back (EP)

**No Way Back** on suomalaisen metalliyhtye Northerin 21. helmikuuta 2007 julkaistu minialbumi. Se sijoittui julkaisunsa jälkeisellä listaviikolla Suomen virallisen singlelistan ensimmäiseksi.

Minialbumin kappalemateriaali koostuu neljästä ennenjulkaisemattomasta kappaleesta sekä aiemmin *[[V2 – Jäätynyt enkeli]]* -elokuvan soundtrackillä julkaistusta "Frozen Angel" -kappaleesta. Kappaleesta julkaistu musiikkivideo sisältää kohtauksia elokuvasta, jossa yhtye myös itse esiintyi. Kappaleiden sävellyksestä ja sanoituksesta vastasivat yhtyeen kitaristi-laulajat Petri Lindroos ja Kristian Ranta.

## Kappaleet

# 
# 
# 
# 
# 

## Kokoonpano
* Jukka Koskinen – basso
* Petri Lindroos – laulu, kitara
* Tuomas Planman – kosketinsoittimet
* Kristian Ranta – kitara, puhdas laulu
* Heikki Saari – rummut

## Arvostelut
* Imperiumi.net: 

## Lähteet

## Aiheesta muualla
* ''No Way Back'' -sikermä Northerin virallisella sivustolla (mp3, 5,6 Mt)
* ''Frozen Angel'' -musiikkivideo Northerin virallisella sivustolla (mpg, 41,3 Mt)
* 
*
Sosiaaliturva-asioiden muutoksenhakulautakunta

**Sosiaaliturva-asioiden muutoksenhakulautakunta ** (lyh. **SAMU**, ) on sosiaalivakuutuksen korvausasioiden lakisääteinen muutoksenhakuelin. Useimmista Kelan korvauspäätöksistä valitetaan muutoksenhakulautakuntaan. 

Vuoteen 2006 lautakunnan nimi oli tarkastuslautakunta. 1.1.2018 entinen Sosiaaliturvan muutoksenhakulautakunta Somla ja erillinen Työttömyysturvan muutoksenhakulautakunta TTLK yhdistyivät SAMU:ksi.

## Valituskelpoiset päätökset
Sosiaaliturva-asioiden muutoksenhakulautakuntaan valitetaan seuraavista korvauspäätöksistä:

*Lastenhoidon tuki
*Elatustuki
*Erityishoitoraha
*Perhe-eläke
*Äitiysavustus
*Vanhempainpäiväraha
*Lapsilisä
*Erityisäitiysraha
*Sairauspäiväraha
*Osasairauspäiväraha
*Lääkekorvaus
*Matkakustannus
*Hoito- ja tutkimuskorvaus
*Hoito-oikeus
*Kuntoutus
*Kuntoutusraha
*Kuntoutuspsykoterapia
*Eläkkeensaajan hoitotuki
*Alle 16-vuotiaan vammaistuki
*16 vuotta täyttäneen vammaistuki
*Ansiopäiväraha
*Peruspäiväraha
*Työmarkkinatuki
*Vuorottelukorvaus
*Työttömyyskassan jäsenyys
*Työnhakijalle maksettava kulukorvaus
*Aikuiskoulutustuki
*Ammattitutkintostipendi
*Palkkaturva
*Työnantajan työttömyysturvan omavastuumaksu
*Työttömyysvakuutusmaksun perintä
*Työkyvyttömyyseläke
*Kansaneläke
*Takuueläke
*Eläkkeensaajan asumistuki
*Yleinen asumistuki
*Vakuuttaminen
*Lomakustannuskorvaus
*Sotilasavustus
*Tulkkauspalvelu

## Valitusmenettely

Valitus on tehtävä 30 päivän kuluessa päätöksen tiedoksiannosta Kelalle. Valittajan katsotaan saaneen tiedon päätöksestä seitsemäntenä päivänä päätökseen merkityn postituspäivän jälkeen. Mikäli Kela ei muuta päätöstään se toimittaa valituspaperit lautakunnalle. Valituskirjelmä on kirjallinen ja vapaamuotoinen.

Lautakunnan päätöksestä voi valittaa vakuutusoikeuteen.

## Organisaatio
SAMU on niin kutsuttu intressiedusteinen lainkäyttöelin. Tämä tarkoittaa, että erilaiset etujärjestöt, kuten Elinkeinoelämän Keskusliitto, ammattiliitot  ja vammaisjärjestöt, saavat esittää lautakuntaan edustajiaan, jotka tuntevat joko muutoksenhakijoiden tai työelämän ja työmarkkinoiden olosuhteita, eikä näille jäsenille aseteta minkäänlaisia vaatimuksia – heidän ei tarvitse esimerkiksi olla juristeja. He ratkaisevat lautakunnassa valitusasioita kuitenkin tuomarin vastuulla.

Valtioneuvosto valitsee lautakunnan jäsenet viideksi vuodeksi kerrallaan. Lautakunnalla on päätoiminen puheenjohtaja ja varapuheenjohtaja sekä neljä sivutoimista varapuheenjohtajaa sekä muita työntekijöitä.

## Viitteet

## Kirjallisuutta
* 

## Aiheesta muualla
*Sosiaaliturvan-asioiden muutoksenhakulautakunnan verkkosivut.
*Laki sosiaaliturva-asioiden muutoksenhakulautakunnasta (1299/2006).
*Sosiaaliturva-asioiden muutoksenhakulautakunnan työjärjestys 25.4.2022.
Luumäen elävän musiikin yhdistys

**Luumäen elävän musiikin yhdistys, Luumu ry** pyrkii edistämään elävän musiikin esittämistä ja järjestämään muusikoille harjoitusmahdollisuuksia. Yhdistys järjestää konsertteja, kokouksia, retkiä, juhlia, teemailtoja, esitelmä- ja luentotilaisuuksia sekä jäsenilleen opintomatkoja kotimaassa ja ulkomaille. Yhdistys perustettiin vuonna 1986 ja sen kotipaikka on Luumäki.

## Katso myös
*Elävän musiikin yhdistykset

## Lähteet

## Aiheesta muualla
* Luumäen elävän musiikin yhdistyksen kotisivu
Nokia RinGo

**RinGo-puhelin** (Ring and Go) oli marraskuussa 1995 markkinoille tullut Telen ja Nokian kehittämä matkapuhelinkonsepti. 

Puhelinta pidettiin tuolloin pienenä ja helppokäyttöisenä ja se oli kaupasta ostettaessa heti käyttövalmis. Tämä johtui jo ennen myyntiä tapahtuneesta aktivoinnista. Vaikka RinGo käytti NMT-900 -verkkoa toimiakseen, erosi se normaaleista NMT-900-liittymistä siten, että sillä oli oma suuntanumeronsa (9422 ja myöhemmin 0422). Suomi oli ainoa maa, jossa Suomesta ostettua RinGoa pystyi käyttämään.

Helppokäyttöisyydestään ja edullisista hankinta- ja käyttökustannuksista huolimatta RinGo ei saavuttanut kaupallista menestystä. Sen käyttämässä NMT-900 verkossa oli yhä jopa kaupunkialueilla katveita, ja sen tekniikka oli jäämässä kehittyneemmän GSM-tekniikan jalkoihin. RinGon helppokäyttöisyydestä aiheutui eri markkinoilla myös hankaluuksia. Esimerkiksi Ruotsissa puhelinta alettiin kutsua ”bimbopuhelimeksi”, ja kohderyhmäksi ajatellut naiset alkoivat hyljeksiä sitä.

Nokia RinGo suunniteltiin keinoksi pidentää Suomen, Ruotsin, Tanskan ja Alankomaiden NMT-900-verkkojen elinkaarta, kun toisaalta tiedettiin GSM-verkon hyvää vauhtia korvaavan sen ylivoimaisten ominaisuuksiensa takia. Vodafonen kautta RinGo lanseerattiin 1997 Ison-Britannian analogiseen ETACS-verkkoon yhtenä vaihtoehtona operaattorin uuteen Pay As You Talk -pakettiin, johon ei tarvittu erillistä liittymäsopimusta. Thaimaan NMT-verkkoon puhelinta markkinoitiin nimellä Wave900.

RinGon uudistettu malli 1997 oli ohuempi ja tarjosi useita värivaihtoehtoja. Vuoden 1998 mallissa, jota myytiin vain Italiassa, otettiin käyttöön Nokia 3110 -mallissa esitelty navi-monitoiminäppäin. Kyseisessä mallissa oli 60 numeron puhelinluettelo, automaattinen näppäinlukitus ja värinähälytys.

## Lähteet
Ringo

**Ringo** voi viitata seuraaviin henkilöihin tai asioihin:

**[[Ringo (albumi)|Ringo]]*, Ringo Starrin albumi
**[[Ringo (Itzy)|Ringo]]*, Itzyn albumi
*Nokia RinGo, matkapuhelinkonsepti
*Ringo Akai, kuvitteellinen hahmo mangasarjassa Tokyo Mew Mew.
*Ringo, Marianne Heikkilän juontama visailuohjelma

## Henkilöitä
*Ringo Lam (1955–2018), hongkongilainen elokuvatuottaja, -ohjaaja ja -käsikirjoittaja
*Ringo Meerveld (s. 2002), alankomaalainen jalkapalloilija
*Ringo Shiina, oik. *Yumiko Shiina* (s. 1978), japanilainen laulaja, lauluntekijä, säveltäjä ja tuottaja
*Ringo Starr, oik. *Richard Starkey* (s. 1940), brittiläinen muusikko, The Beatles -yhtyeen jäsen
*Johnny Ringo, oik. *John Peters Ringgold* (1850-1882), yhdysvaltalainen lainsuojaton.
Olavi J. Laine

**Olavi Johannes (Olavi J.) Laine** (29. heinäkuuta 1923 Nousiainen – 16. marraskuuta 1991 Helsinki) oli suomalainen poliitikko, joka toimi Suomen kommunistisen puolueen ja kansandemokraattisen liikkeen johtotehtävissä 1940-luvulta 1970-luvulle. Laine oli Suomen kansan demokraattisen liiton kansanedustaja (1966–1970) ja kuului Helsingin kaupunginvaltuustoon (1951–?).

Viilaajana 1930-luvun lopusta lähtien työskennelleen Olavi J. Laineen poliittinen ura alkoi sotien jälkeen. Laineen organisatoriset kyvyt huomattiin tämän opiskellessa Sirola-opistossa ja hänestä tehtiin vuonna 1948 Suomen demokraattisen nuorisoliiton Helsingin piirijärjestön piiri- ja järjestösihteeri. Tätä seurasivat vuodet Suomen Rauhanpuolustajien järjestösihteerinä (1951–1956) ja Suomen demokratian pioneerien liiton pääsihteerinä (1956–1962). Hertta Kuusisen suosiossa ollut Laine valittiin syksyllä 1962 sihteeriksi. Ennen valintaansa Laine oli kritisoinut piirijärjestön tilaa ja edeltäjäänsä Rainer Virtasta voimakkain sanankääntein.

Vuonna 1966 Laine valittiin eduskuntaan ja SKP:n poliittiseen toimikuntaan. Hän putosi eduskunnasta vaaleissa 1970 ja jäi ulos poliittisesta toimikunnasta 1972. Vuodet 1970–1975 Laine työskenteli Tullihallituksen sosiaalipäällikkönä ja tämän jälkeen Helsingin kaupungin yhteistoimintapäällikkönä. Puolueensa "saarislaisiin" lukeutunut Laine toimi vuodesta 1972 SKP:n Helsingin piirin puheenjohtajana. Yhdessä piirisihteeri Oiva Björkbackan kanssa hän piti järjestöä enemmistön käsissä opposition pyrkiessä vahvistamaan asemiaan.

## Lähteet

## Aiheesta muualla
*
Innoitettu raamatunkäännös

**Innoitettu raamatunkäännös** (engl. *Inspired Version of the Bible*) on myöhempien aikojen pyhien liikkeen eli mormonismin perustajan, profeetta Joseph Smithin laatima muunnelma Raamatusta. Kyseessä ei kuitenkaan ole kirjaimellinen käännös olemassa olevista Raamatun käsikirjoituksista. Smith ei osannut Raamatun alkukieliä hepreaa, arameaa ja kreikkaa, joten häneltä puuttuivat edellytykset suorittaa perinteistä käännöstyötä. Smith kuitenkin uskoi Jumalan paljastavan hänelle Raamatun alkuperäisen sisällön ilmoituksen ja Pyhän Hengen innoituksen kautta. 

## Sisältö
Innoitettu raamatunkäännös perustuu englanninkieliseen Kuningas Jaakon käännökseen, joka on julkaistu ensi kertaa vuonna 1611. Kuningas Jaakon käännökseen verrattuna se sisältää useita laajennuksia, täsmennyksiä ja selittäviä lisäyksiä. Smith työskenteli käännöstyön parissa käytännössä koko aikuisikänsä, mutta pääosa käännöksestä syntyi vuosien 1830 ja 1833 välillä. Smith ei saanut käännöstyötään valmiiksi. Osan Raamatusta, kuten 1. Mooseksen kirjan ja neljä evankeliumia, hän ehti tarkastaa kokonaan, mutta osaa kirjoista hän ei ehtinyt edes aloittaa. Reorganisoitu Myöhempien Aikojen Pyhien Jeesuksen Kristuksen kirkko julkaisi Smithin Innoitetun raamatunkäännöksen ensimmäistä kertaa 1867.

Käännöstyön aikana Smith kertoi saaneensa ilmoituksen, jonka mukaan apokryfikirjat - jotka Kuningas Jaakon käännöksessä ovat liitteenä Vanhan ja Uuden testamentin välissä - eivät ole Jumalan henkäyttämiä, eikä niitä siksi tule kääntää. Myöskään Laulujen laulu ei hänen käsityksensä mukaan ollut Jumalan inspiroima, joten hän jätti sen pois Innoitetusta käännöksestään.
## Käyttö nykyään
Eri mormoniyhteisöistä vain Kristuksen yhteisö ja Kristuksen kirkko (cutlerilaiset) käyttävät Innoitettua käännöstä pyhänä kirjoituksenaan. Myös Myöhempien aikojen pyhien Jeesuksen Kristuksen kirkko tunnustaa sen "innoitetuksi", mutta pitää sitä Raamattua selittävinä lisäyksinä, ei välttämättä Raamatun tekstiä korvaavana. MAP-kirkon julkaisemassa englannin kielisessä kuningas Jaakon Raamatussa Innoitettu raamatun käännös on alaviitteinä sekä pitemmät osuudet erillisenä liitteenä. Tämä liite on myös suomenkielisessä Pyhien kirjoitusten oppaassa. Kallisarvoinen helmi sisältää lisäksi kaksi otetta Innoitetusta käännöksestä. Mooseksen kirja on sisällöltään identtinen Innoitetun käännöksen 1. Mooseksen kirja 1:1-6:13 kanssa, lisäksi Kallisarvoiseen helmeen on liitetty Matteuksen evankeliumin 23:39-24:51.

## Aiheesta muualla
* Valittuja kohtia Joseph Smithin raamatunkäännöksestä Pyhien kirjoitusten oppaasta
Ropponmatsun metroasema

**Ropponmatsun metroasema** () on Fukuokan kaupungin Chūōn suuralueella sijaitseva metroasema. Asema on kuudes asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.

Asema sijaitsee suoraan Kyūshūn yliopiston Ropponmatsun kampuksen edessä ja on muutenkin tärkeä keskus Ōhorikōenista etelään.

Aseman lähellä sijaitsevat muun muassa:

* Kyūshūn yliopiston Ropponmatsun kampus
* Nishitetsun bussiterminaali
* Ropponmatsun postitoimisto
* Fukuokan pankin Ropponmatsun toimisto
* Fukuokan prefektuurin keskuspoliisiasema
* Nishi Nihon City Bankin toimisto
* Tsutaya Ropponmatsu
* Fukuokan meteorologinen tarkkailuasema
* NHK:n Fukuokan rakennus
* Ōhorikōen
* Fukuokan linnan rauniot

## Aiheesta muualla
* Ropponmatsu - Aseman viralliset sivut
Tarkastuslautakunta

**Tarkastuslautakunta** on Suomen kuntalaissa säädetty kunnanvaltuuston valitsema monijäseninen toimielin, joka vastaa kunnan hallinnon ja talouden tarkastuksesta.

Vuosittain kunnan tilinpäätöksen yhteydessä käsitellään tarkastuslautakunnan arviointikertomus. Tarkastuslautakunnalla on esitysoikeus kunnanvaltuustolle.

Tarkastuslautakunnalla on oikeus saada salassa pidettäviä kunnan hallussa olevia asiakirjoja tehtävän hoitamista varten.

## Aiheesta muualla
* Kunnan tarkastuslautakunnan tehtävät  (Kuntaliitto)
Sytomegalovirus

**Sytomegalovirus (CMV)** on herpesviruksiin kuuluva mikrobi. Yleensä sytomegaloviruksella tarkoitetaan ihmisiä infektoivaa lajia, joka tunnetaan myös nimellä HHV-5 (*Human herpesvirus 5*). Sytomegalovirus-sukuun kuuluu kuitenkin myös eläinten patogeeneja, kuten apinoiden virukset CeHV-5 ja CeHV-8. Sytomegalovirus luokitellaan yhdessä HHV-6:n ja HHV-7:n kanssa alaheimoon beetaherpesvirukset. Sytomegaloviruksen genomi koostuu kaksisäikeisestä DNA:sta ja sisältää noin 230 000 emäsparia. Virus on kooltaan suhteellisen suuri, noin 180–250 nm.

Sytomegalovirus on yleinen ihmisen patogeeni. Länsimaissa 0,5–2,5 prosenttia vastasyntyneistä ja yli puolet aikuisväestöstä on viruksen kantajia. Sytomegalovirus aiheuttaa opportunistisia infektioita immuunipuutteisilla potilailla. Se on myös yleisin synnynnäisiä kehitysvikoja aiheuttava virus. Sytomegalovirus voi tarttua äidistä sikiöön tai henkilöstä toiseen esimerkiksi syljen, veren tai seksuaalikontaktin välityksellä.
 
## Lähteet

## Aiheesta muualla
*Laji.fi: Cytomegalovirus
*Finto: Sytomegalovirus
*Rokotetutkimuskeskus: Synnynnäinen sytomegalovirusinfektio
*International Committee on Taxonomy of Viruses (ICTV): Genus Cytomegalovirus  
*Viral zone: Cytomegalovirus 
*National Center for Biotechnology Information (NCBI): Cytomegalovirus, taxonomy
Veriviljely

**Veriviljely** on verestä tehty mikrobiviljely, jonka avulla voidaan löytää veressä olevat infektiot. Veriviljely otetaan epäiltäessä esimerkiksi bakteremiaa, sepsistä tai aivokalvontulehdusta.

## Tekniikka
Veriviljely otetaan yleensä kahteen steriiliin pulloon, joista toinen on aerobisten ja toinen anaerobisten bakteerien kasvatusta varten. Viljelyä varten tarvitaan kaksi pulloparia, jotka otetaan tavallisesti 15–60 minuutin välein. Kiireellisissä tapauksissa näytteet voidaan ottaa samanaikaisesti eri käsistä. Bakteerien tai muiden mikrobien kasvatus tehdään rikastusviljelynä, ja tuloksen saamiseen kuluu aikaa yleensä kahdesta seitsemään vuorokauteen. Tiettyjä hidaskasvuisia mikrobeja, kuten mykobakteereita, voidaan joutua kasvattamaan viikkojakin. Laboratorio tunnistaa bakteerit ja määrittää niiden mikrobilääkeherkkyyden.

## Lähteet
Beyblade (anime)

**Beyblade** (*Bakuten Shoot Beyblade*) on d-rightsin tuottama animesarja, joka pohjautuu Takao Aokin tekemään Beyblade-mangaan. Sarja alkoi Japanissa vuonna 2001 ja myös Yhdysvalloissa vuonna 2002 dubattuna, jota esitettiin Suomessa ensi kerran Nelosella tammikuussa 2004.

Beyblade-trilogian ensimmäisen kauden tarina kertoo 13-vuotiaasta pojasta nimeltään Tyson, mukanaan joukkuetoverit Kai, Max ja Ray, joiden tavoitteena on tulla maailman parhaiksi bleidaajiksi. Joukkueen valmentajana ja tukena toimiva Kenny antaa joukkueelle kaiken teknisen tuen, sekä voimakkaat petosirut (Wernen jälkiäänityksessä bittipedot) antavat Kiekkomestareille hyvät mahdollisuudet saavuttaa tavoitteensa.

## Hahmot ja bittipedot

 **Kiekkomestarit** ()

* Tyson Granger ja Dragoon
* Kai Hiwatari (kapteeni) ja Dranzer (väkiaikaisesti Musta Dranzer)
* Ray Kong ja Driger
* Max Tate ja Draciel
* Kenny (valmentaja)

 **Valkotiikerit** ()

* Lee (kapteeni) ja Galeon
* Mariah ja Galux
* Gary ja Galzzly
* Kevin ja Galman

 **All Starz**

* Michael Summers (kapteeni) ja Trygle
* Emily Watson ja Trygator
* Steve ja Tryhorn
* Eddy ja Trypio
* Judy Tate (valmentaja ja Maxin äiti)

 **Majesteetit** ()

* Robert Jürgens (kapteeni) ja Griffolyon
* Johnny McGregor ja Salamalyon
* Enrique ja Amphilyon
* Oliver ja Unicolyon

**Dark Bladerz**

* Sanguinex (kapteeni) ja Draculor
* Lupinex ja Lycanlor
* Zomb ja Shamblor
* Cenotaph ja Sacrophalon

 **Demolition Boys**

* Tala (kapteeni) ja Wolborg
* Spencer ja Seaborg
* Bryan Kuznetsov ja Falborg
* Ian Papov ja Wyborg
* Boris Balkov (valmentaja)

**Muita hahmoja**

* Dizzi (Kennyn tietokoneeseen asettunut bittipeto)
* Stanley Dickenson
* DJ Jatsimies (areenakommentaattori)
* A. J. Topper ja Brad Best (studiokommentaattorit)
* Voltaire (Kain isoisä)
* Ryu Granger (Tysonin isoisä)
* Tatsuya Granger (Tysonin isä)
* Taro Tate (Maxin isä)
* Carlos
* Bruce
* Andrew
* Bill
* Alexander

## Äänirooleissa
### Alkuperäiset äänet

### Englanninkieliset äänet

### Suomenkieliset äänet
Jaksot 1–30 oli suomentanut PVP Voice ja myöhemmät jaksot Tuotantotalo Werne, joka suomensi myös *Beyblade V-Forcen* ensimmäiset jaksot. Kaksi ääninäyttelijää (Samuel Harjanne ja Jenni Sivonen) oli mukana molemmissa dubbauksissa, mutta eri rooleissa.

#### PVP:n dubbaamissa jaksoissa

#### Tuotantotalo Wernen dubbaamissa jaksoissa

## Jaksoluettelo

## Lähteet
Beyblade V-Force

**Beyblade V-Force** (*Bakuten Shoot Beyblade 2002*) on d-rightsin tuottama animesarja Beybladen toinen kausi, joka pohjautuu Takao Aokin tekemään Beyblade mangan numeroihin 7-9. Sarja alkoi Japanissa vuonna 2002 ja myös Yhdysvalloissa vuonna 2003 dupattuna, jota esitettiin Suomessa ensi kerran Nelosella lokakuussa 2004. V-Forceen tehtiin muutamia muutoksia verrattuna edelliseen kauteen, sillä bittipedot saivat selkeämmän värityksen ja ne erottuivatkin paremmin. Myös bey-areenan sekä muut taistelut oli 3D-animoitu ja hahmot saivat yksinkertaisemman, mutta tyylikkäämmän animoinnin.

Beyblade trilogian toisen kauden tarina alkaa siitä, kun muutamat rikollis organisaatiot sekä Saint Shields niminen ryhmä yrittävät kaapata Kiekkomestareiden bittipedot. He joutuvat myös taistelemaan joukkuetta vastaan, joilla on käytössä Cyber-versiot heidän alkuperäisistä pedoista. Kauden loppupuolella on jälleen alkamassa MM-turnaus, jonka uusi sääntö koskee joukkueen pelaaja määrää. Nyt joukkueissa saisi olla vain kaksi pelaajaa, jonka vuoksi Kiekkomestarit yrittävät ratkoa kuka on kenellekin paras pari. Samassa turnauksessa on heidän viimeinen uhka Zeo, jolle he voivat menettää bittipetonsa.

## Hahmot

 **Kiekkomestarit (1)**

*Tyson
*Max

 **Kiekkomestarit (2)**

*Kai
*Ray

 **Saint Shields (1)**

*Ozuma
*Dunga

 **Saint Shields (2)**

*Mariam
*Joseph

 **Psykick**

*Kane
*Salima
*Jim
*Goki

**Osien metsästäjät**

*Kuningas
*Kuningatar

 **Zeo & Gordo**

*Zeo Zagart
*Gordo

**Muita hahmoja**

*Kenny
*Hilary Tachibana
*DJ Jatsimies (kommentaattori)
*A. J. Topper ja Brad Best (studiokommentaattorit)
*Ryu Granger (Tysonin isoisä)
*Judy Tate (Maxin äiti)
*Taro Tate (Maxin isä)
*Gideon
*Tohtori B
*Tohtori K
*Tohtori Zagart
*Neiti Kincaid (Tysonin, Kennyn ja Hilaryn opettaja)
*Wyatt

## Ääninäyttelijät
### Alkuperäiset äänet

### Englanninkieliset äänet

### Suomenkieliset äänet

## Jaksoluettelo

## Lähteet